**KVALIFIKACIJE ZA TRIGLAV KLS 2024/25**

**Prijavljene ekipe (11):**

Beko, Veba Basket, Vizura, Dynamic BG, Žarkovo, Zemun, Mega Vizura, Partizan, Real Beograd, FMP i Crvena Zvezda

**Plasman ekipa u sezoni 2023/24:**

Partizan – 1. mesto Triglav KLS F8

Mega Vizura – 2. mesto Triglav KLS F8

Crvena Zvezda – 3. mesto Triglav KLS F8

Dynamic BG – 4. mesto Triglav KLS F8

Zemun – 11. mesto Triglav KLS

Veba Basket – 1. mesto Kvalitetna liga F4

Beko – 3. mesto Kvalitetna liga F4

Žarkovo – 6. mesto Kvalitetna liga

Vizura – 8. mesto Kvalitetna liga

Real Beograd – 12. mesto Kvalitetna liga

FMP – 9. mesto 2. grupa Regionalna liga

**Sistem kvalifikacija 2024/25:**

- Za Kvalifikacije je prijavljeno 11 ekipa. Biće odigrana 3 kruga Kvalifikacija. Termini:

**1. krug 13./14./15. septembar 2024. godine**

**Baraž drugoplasiranih ekipa iz 1. kruga 18. septembar 2024. godine**

**2. krug 27./28./29. septembar 2024. godine**

**3. krug (Baraž KSB) 02. oktobar 2024. godine**

- U 2. krug se direktno plasira 5 ekipa, i to učesnici Triglav KLS u sezoni 2023/2024 (Partizan, Mega Vizura, Crvena Zvezda, Dynamic BG i Zemun).

- U 1. krugu učestvuje 6 ekipa (Veba Basket, Beko, Žarkovo, Vizura, Real Beograd i FMP) koje su podeljene u 2 grupe sa 3 ekipe iz kojih će se prvoplasirane ekipe direktno plasirati u 2. krug Kvalifikacija, a drugoplasirane ekipe će odigrati utakmicu baraža na neutralnom terenu za prolaz u 2. krug. Nosioci grupa po plasmanu iz sezone 2023/2024: Veba Basket i Beko. U prvom šeširu žreba: Žarkovo i Vizura. U drugom šeširu žreba: Real Beograd i FMP.

- U 2. krugu nosioci jedne grupe po plasmanu su Partizan i Dynamic BG, a druge Mega Vizura i Crvena Zvezda. Zemun i ekipe iz 1. kruga Kvalifikacija će žrebom biti razvrstani u 2 grupe.

- U Triglav KLS će se direktno plasirati prvoplasirane ekipe iz obe grupe 2. kruga Kvalifikacija. Drugoplasirane i trećeplasirane ekipe iz obe grupe 2. kruga Kvalifikacija će odigrati dodatnu Baraž utakmicu na neutralnom terenu. Iz tog dodatnog Baraža će se pobednik meča drugoplasiranih ekipa direktno plasirati u Triglav KLS, a poraženi iz tog meča, kao i pobednik meča trećeplasiranih ekipa će ići u dodatne Kvalifikacije KSS.

- Sve ekipe iz 2. kruga Kvalifikacija koje se ne plasiraju u Triglav KLS ostvaruju direktan plasman u Kvalitetnu ligu KSB.

- Sve ostale ekipe iz 1. kruga Kvalifikacija nastavljaju takmičenje u Kvalifikacijama za Kvalitetnu ligu KSB.